**KONKURSAS MOKSLO DARBUOTOJŲ PAREIGOMS UŽIMTI**

Valstybinis mokslinių tyrimų institutas Inovatyvios medicinos centras (toliau - IMC) skelbia viešą konkursą mokslo darbuotojų pareigoms užimti:

**REGENERACINĖS MEDICINOS SKYRIUJE:**

**Jaunesniojo mokslo darbuotojo pareigybei (1 etatas)**

Į jaunesniojo mokslo darbuotojo pareigas pretenduojantis asmuo turi turėti ne žemesnį nei magistro kvalifikacinį laipsnį ar jam prilygintą aukštojo mokslo kvalifikaciją ir privalo turėti šias kompetencijas:

1. MTEP veiklų vykdymo:
	1. vadovaujamas ar padedamas vyresniųjų ir vyriausiųjų mokslo darbuotojų geba atlikti mokslinius tyrimus (kaupti, sisteminti, teikti mokslinius duomenis);
	2. suvokia mokslinių tyrimų tematiką ir geba prisidėti prie jos plėtojimo.
2. MTEP organizavimo:
	1. geba dalyvauti mokslinių tyrimų, eksperimentinės plėtros ir (ar) inovacijų, mokslo sklaidos projektuose ir (ar) institucijų vykdomose programose;
	2. geba dirbti tyrėjų grupėje.
3. MTEP rezultatų sklaidos ir jų poveikio numatymo:
	1. geba pristatyti savo mokslinių tyrimų rezultatus.

Specialieji reikalavimai:

* turėti patirties darbe su pliuripotentinėmis ir pirminėmis žmogaus ląstelėmis (mezenchiminėmis kamieninėmis ląstelėmis), ląstelių linijomis (kardiomiocitų, fibroblastų ir kt.);
* išmanyti pagrindinius darbo su širdies ir kremzlės audiniais ir ląstelėmis metodus;
* turėti patirties ekstraląstelinių vezikulių išskyrime iš žmogaus biologinių skysčių ir jų charakterizavime;
* turėti patirties panaudojant tridimensinius karkasus ląstelių auginimui.

**Pretendentai pateikia šiuos dokumentus:**

* prašymą dalyvauti konkurse IMC direktoriaus vardu, nurodant padalinį ir pareigybę ir etato dalį;
* gyvenimo aprašymą (CV);
* aukštojo mokslo baigimo ir mokslo laipsnio suteikimo diplomų kopijas (ne IMC darbuotojai);
* asmens tapatybę patvirtinančio dokumento kopiją (ne IMC darbuotojai);
* patvirtintos formos mokslinės veiklos aprašą (Priedas 1)
* pretendento veiklos planą 5 metų laikotarpiui, kuris turi apimti planuojamų vystyti mokslinių tyrimų tematikas, mokslinių straipsnių publikavimą;
* kitus konkurso skelbime nurodytus dokumentus, reikalingus pretendentų kvalifikacijai įvertinti.

Dokumentai priimami iki 2025 m. birželio 6 d. adresu: VMTI Inovatyvios medicinos centras, Santariškių g. 5, LT-08406, Vilnius. Telefonas pasiteiravimui – (8 5) 2629485; el.p. almantas.siaurys@imcentras.lt (mokslinis sekretorius).